gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3441, del 24-02-1999 (1999/976)

Informació pública del Projecte d’Urbanització de la UE B-9.
------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/976


Organisme emissor
:   Ajuntament de Borriana

Tipus de document
:   Anunci

Informació pública del Projecte d'Urbanització de la UE B-9. [1999/Q976]
  
Aquesta Alcaldia Presidència, mitjançant el Decret de 12 de gener de 1999, ha resolt:
  
Primer
  
Sotmetre a informació pública el Projecte d'Urbanització de la Unitat d'Execució B-9, presentat per la mercantil Urbanizadora Constitución, SL, i, en nom seu, el senyor Fernando Alfonso Montesinos, com a adjudicatària del Programa d'Actuació Integrada per al Desenvolupament de la dita Unitat d'Execució, mitjançant l'anunci en edictes publicats en un diari d'informació general editat a la Comunitat Valenciana i en el Diari Oficial de la Generalitat Valenciana, on s'advertisca de la possibilitat de formular-hi al×legacions durant el termini de 20 dies hàbils comptadors des de la publicació de l'anunci en el Diari Oficial de la Generalitat Valenciana, tot això de conformitat amb el que disposa l'article 53, en relació amb l'article 46, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment podrà ser objecte de pública consulta al Negociat d'Urbanisme d'aquest Ajuntament el Projecte d'Urbanització a què es fa referència.
  
Segon
  
Trametre un avís, amb el contingut d'aquest acord, al domicili fiscal dels qui consten al Cadastre com a titulars de drets afectats per l'actuació proposada.
Diari Oficial de la Generalitat Valenciana


Sumari del DOGV 3621, del 09-11-1999 (1999/9042)

RESOLUCIÓ de 19 d'octubre de 1999, del conseller d'Economia i Hisenda, per la qual es fa pública la situació de la Tresoreria de la Generalitat Valenciana el 30 de setembre de 1999.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3621

Data del DOGV
:   09-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9042


Data del document
:   19-10-1999

Organisme emissor
:   Conselleria d'Economia i Hisenda

Tipus de document
:   Resolució

Descriptors 

:   * hisenda regional
    * Tresor

RESOLUCIÓ de 19 d'octubre de 1999, del conseller d'Economia i Hisenda, per la qual es fa pública la situació de la Tresoreria de la Generalitat Valenciana el 30 de setembre de 1999. [1999/9042]
  
Vist l'estat-resum de la situació de la Tresoreria de la Generalitat Valenciana, el 30 de setembre de 1999, que recull els moviments per operacions pressupostàries i extrapressupostàries, s'escau la publicació en el Diari Oficial de la Generalitat Valenciana, com a annex d'aquesta resolució.
Diari Oficial de la Generalitat Valenciana


Sumari del DOGV 3535, del 09-07-1999 (1999/6477)

Informació pública del Programa d'Actuació Aïllada corresponent a l'àrea de repartiment de la parcel·la situada en la confluència dels carrers d'Ignacio de Zuloaga, Isabel de Nebrada i Compositor Martínez Baguena de València.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6477


Organisme emissor
:   Patrimonial Siglo XXI, SA

Tipus de document
:   Anunci

Informació pública del Programa d'Actuació Aïllada corresponent a l'àrea de repartiment de la parcel·la situada en la confluència dels carrers d'Ignacio de Zuloaga, Isabel de Nebrada i Compositor Martínez Baguena de València. [1999/M6477]
  
L'entitat mercantil Patrimonial Siglo XXI SA, titular del codi d'identificació fiscal A-96161211, domiciliada al carrer de Pascual y Genís, número 19-2\_ de València, ha formulat una proposta de Programa per al desenvolupament de l'Actuació Aïllada (alternativa tècnica) corresponent a l'àrea de repartiment de la parcel·la situada en la confluència dels carrers d'Ignacio de Zuloaga, Isabel de Nebrada i Compositor Martínez Baguena de València. S'hi acompanya projecte de reparcel·lació i projecte d'urbanització per a la informació pública i tramitació conjunta amb el primer, i la corresponent aprovació. Tot això a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segons el que disposa l'article 48.1.C, en relació amb l'article 46.3 de l'esmentada llei, se sotmeten la proposta del programa, el projecte de reparcel·lació i el projecte d'urbanització, a informació pública per termini de 20 dies hàbils comptats a partir del dia següent a la publicació d'aquest edicte en el Diari Oficial de la Generalitat Valenciana.
  
La dita documentació es troba dipositada en la Notaria del senyor Carlos Pascual de Miguel (protocol 5187), situada al carrer de Correus número 12, 3 de València.
  
Qualsevol interessat pot comparéixer en l'esmentada notaria de 09.30 a 14.00 hores i sol·licitar l'exhibició de l'acta de protocol·lització de la documentació que integra la proposta de programa i els projectes de reparcel·lació i urbanització, així com obtindre una còpia d'aquesta. També pot personar-se en l'Ajuntament de València, avinguda d'Aragó, número 47, quarta planta, per a examinar l'exemplar dipositat en aquest (Registre General d'Entrada número 025210) i formular-hi, si escau, al·legacions, alternatives tècniques i/o proposicions juridicoeconòmiques, en el termini indicat en el paràgraf anterior (20 dies hàbils a partir de la publicació d'aquest edicte en el Diari Oficial de la Generalitat Valenciana)
Diari Oficial de la Generalitat Valenciana


Sumari del DOGV 3525, del 25-06-1999 (1999/4158)

Recurs contenciós administratiu número 02/2500/1998
---------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4158


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2500/1998 [1999/4158]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que per José Luis abril Latasa s'ha interposat recurs contenciós administratiu sota el número 02/2500/1998 contra resolució de la Conselleria de Sanitat i Consum, de 17 de juliol de 1998 per la qual es desestima recurs ordinari contra resolució del director general d'Atenció Primària i Farmàcia sobre facturació d'ortopèdia.
  
Cosa que es fa pública als efectes preceptuats a l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3535, del 09-07-1999 (1999/5812)

Expedient número 238/1999. Adjudicació del subministrament d'equipament de material sanitari per a anestèsia reanimació. .
--------------------------------------------------------------------------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/5812


Organisme emissor
:   Conselleria de Sanitat

Tipus de document
:   Anunci

Expedient número 238/1999. Adjudicació del subministrament d'equipament de material sanitari per a anestèsia reanimació. [1999/X5812].
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General d'Elda. Carretera d'Elda a Sax, s/n, 03268 Elda (Alacant). Telèfon 39 769 55 10, fax 96 539 81 73.
  
c) Número d'expedient: 238/1999.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: equipament de material sanitari per a anestèsia i reanimació.
  
c) Lot: 3
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.473, de 14 d'abril de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: sis milions cinc-centes mil(6.500.000) pessetes (39.065,79 euros).
  
5. Adjudicació
  
a) Data: 26 de maig de 1999.
  
b) Contractistes:
  
Productos Palex, SA: 2.997.890 pessetes 18.017,68 euros).
  
Datex - Ohmeda, SL: 1.500.000 pessetes 9.015,18 euros).
  
D - Médica, SL: 2.000.000 pessetes 12.020,24 euros).
  
c) Nacionalitat: espanyola.
  
d) Import d'adjudicació: sis milions quatre-centes noranta-set mil vuit-centes noranta (6.497.890) pessetes (39.053,11 euros).
Diari Oficial de la Generalitat Valenciana


Sumari del DOGV 3592, del 28-09-1999 (1999/8267)

RESOLUCIÓ de 13 de setembre de 1999, de la Direcció General de Personal de la Conselleria de Cultura, Educació i Ciència, per la qual se cita els interessats en el procediment administratiu de referència a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3592

Data del DOGV
:   28-09-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/8267


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 13 de setembre de 1999, de la Direcció General de Personal de la Conselleria de Cultura, Educació i Ciència, per la qual se cita els interessats en el procediment administratiu de referència a comparéixer en la via jurisdiccional. [1999/8267]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrent: Aurelio Olivares Ramos i altres.
  
Interessats: Els funcionaris docents del cos de professors de Música i Arts Escèniques que presten serveis en els conservatoris de Música, de les especialitats d'Oboé, Flauta, Trompeta, Clarinet, Història de la Música, Saxofon, Trompa, Viola, Harmonia, Piano i Percussió.
  
Descripció: Recurs Contenciós Administratiu interposat pels recurrents en demanda de la fixació laboral en afer que és continuació de l'iniciat davant la jurisdicció laboral.
  
Referència del tribunal: Recurs contenciós administratiu número 02/0002625/1996.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al Tribunal l'expedient administratiu de referència i citar els interessats en el procediment descrit a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
  
València, 13 de setembre de 1999.- El director general de Personal: José Cano Pascual.
Diari Oficial de la Generalitat Valenciana


Sumari del DOGV 3459, del 23-03-1999 (1999/2395)

Correcció d'errades de les bases de la convocatòria per a la provisió en propietat d'una plaça de tècnic superior (medi ambient).
---------------------------------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2395


Data del document
:   17-02-1999

Organisme emissor
:   Ajuntament d'Elx

Tipus de document
:   Correcció d'errades

Correcció d'errades

 Descriptors 

:   * Elx
    * concurs administratiu
    * política de medi ambient
    * administració local

Correcció d'errades de les bases de la convocatòria per a la provisió en propietat d'una plaça de tècnic superior (medi ambient). [1999/L2395]
  
Advertit un error per omissió, en la publicació de la convocatòria de tècnic superior (medi ambient), apareguda en el Butlletí Oficial de la Província de 7 de desembre de 1998 i en el Diari Oficial de la Generalitat Valenciana núm. 3.398, de 22 de desembre de 1998, s'esmena aquest en el sentit que, en el programa de temes de l'oposició, la part de matèria comuna abasta els temes 1 al 18, ambdós inclosos i, la part de matèria específica, la resta.
  
Cosa que faig pública perquè siga coneguda pels interessats i als efectes legals oportuns.
Diari Oficial de la Generalitat Valenciana


Sumari del DOGV 3623, del 11-11-1999 (1999/9461)

ORDRE de 18 d'octubre de 1999, de la Conselleria de Medi Ambient, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3623

Data del DOGV
:   11-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9461


Data del document
:   18-10-1999

Organisme emissor
:   Conselleria de Medi Ambient

Tipus de document
:   Ordre

Descriptors 

:   * arbre perennifoli
    * legislació
    * destrucció de cultius
    * tractament fitosanitari
    * malaltia vegetal

ORDRE de 18 d'octubre de 1999, de la Conselleria de Medi Ambient, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff). [1999/M9461]
  
De l'estudi que sobre l'estat fitosanitari de les forests de la Comunitat Valenciana ha portat a cap aquesta conselleria, s'han determinat una sèrie de zones en les quals cal efectuar tractaments per al control de la processionària del pi (Thaumetopoea pityocampa Schiff), independentment de la titularitat dels terrenys, per la qual cosa en virtut de les facultats que tinc atribuïdes i de conformitat amb el que estableix l'article 53 de la Llei 3/1993, Forestal de la Comunitat Valenciana,
  
ORDENE
  
Article 1
  
Declarar d'utilitat pública i obligatori el tractament per al control de la processionària del pi en la campanya de 1999, als següents termes municipals:
  
Província d'Alacant: Castalla, Novelda, Benissa, Xàbia, la Vall d'Alcalà, Calp, Finestrat, la Vila Joiosa, Altea, Guadalest, Confrides, Alacant, Busot, Xixona, el Campello, Elx, Santa Pola, Guardamar i Albatera.
  
Província de Castelló: Benafigos, Alcalà de Xivert y Cortes de Arenoso.
  
Província de València: Vallanca, Castielfabib, Ademuz, La Yesa, Alpuente, Titaguas, Yátova, Enguera, Quesa, Chella, Moixent, Canals, l'Olleria, Ludiente, Pinet i Ayelo de Rugat.
  
Article 2
  
La Direcció General de Recursos Forestals dirigirà tècnicament l'execució dels tractaments que seran realitzats en les zones considerades prioritàries, de cada terme municipal relacionat en l'article 1, tenint en compte el nivell d'incidència de la plaga detectat en la prospecció fitosanitària.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 18 d'octubre de 1999
  
El conseller de Medi Ambient,
Diari Oficial de la Generalitat Valenciana


Sumari del DOGV 3440, del 23-02-1999 (1999/1336)

Recurs contenciós administratiu número 02/1133/1998.
----------------------------------------------------

### Dades del document

Número de DOGV
:   3440

Data del DOGV
:   23-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/1336


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1133/1998. [1999/Q1336]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora María Soledad Pinilla Macías ha interposat un recurs contenciós administratiu, amb el número 02/1133/1998, contra la Resolució de 18 de febrer de 1998, del director general de Personal, de la Conselleria de Cultura (RIQ/ep expedient 884/97), Servei de Gestió i Règim Jurídic de Personal Docent, sobre la desestimació de la sol·licitud de pagament dels havers corresponents al període 1 de setembre de 1996 al 15 de setembre de 1996.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3438, del 19-02-1999 (1999/1225)

Resolució de 16 de desembre de 1998 per la qual s’aprova definitivament la modificació puntual del Pla General de Vila-real (Castelló), referent al camp de futbol del Madrigal.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3438

Data del DOGV
:   19-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1225


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Resolució de 16 de desembre de 1998 per la qual s'aprova definitivament la modificació puntual del Pla General de Vila-real (Castelló), referent al camp de futbol del Madrigal. [1999/M1225]
  
El conseller d'Obres Públiques, Urbanisme i Transports, per la Resolució de16 de desembre de 1998, va aprovar definitivament la modificació puntual del Pla General de Vila-real (Castelló), referent al camp de futbol del Madrigal.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa, i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text de la resolució juntament amb les Normes Urbanístiques aprovades s'ha publicat íntegrament al Butlletí Oficial de la Provincia de Castelló número 2 de 5 de gener de 1999.
  
València, 11 de febrer de 1999.- El secretari general: Antonio Rodríguez Barberá.
  
Ajuntament d'Alacant
Diari Oficial de la Generalitat Valenciana


Sumari del DOGV 3552, del 03-08-1999 (1999/6143)

Informació pública de la proposta d'Homologació Definitiva en sòl no urbanitzable amb Ordenació Detallada Sector Industrial de la Paperera.
-------------------------------------------------------------------------------------------------------------------------------------------

### Dades del document

Número de DOGV
:   3552

Data del DOGV
:   03-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6143


Organisme emissor
:   Ajuntament de Castelló

Tipus de document
:   Anunci

Informació pública de la proposta d'Homologació Definitiva en sòl no urbanitzable amb Ordenació Detallada Sector Industrial de la Paperera. [1999/X6143]
  
El Plenari de l'Ajuntament de Villanueva de Castellón, en sessió de 3 de juny de 1999, va adoptar l'acord de sotmetre a informació pública per termini d'un mes a comptar des de la publicació d'aquest edicte en el Diari Oficial de la Generalitat Valenciana, la proposta d'Homologació Modificativa en Sòl no Urbanitzable amb l' Ordenació Detallada del Sector Industrial de la Paperera, amb domicili en aquesta localitat.
  
Es publica per aquest termini, i amb la finalitat de fer constar la possibilitat de consultar a les oficines de l'Ajuntament les actuacions derivades de la documentació existent, així com de presentar davant l'Ajuntament les al·legacions que s'estimen oportunes, d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3656, del 30-12-1999 (1999/10992)

Informació pública de la convocatòria per a la provisió en propietat de sis places d'agent de la policia local.
---------------------------------------------------------------------------------------------------------------

### Dades del document

Número de DOGV
:   3656

Data del DOGV
:   30-12-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10105


Data del document
:   19-11-1999

Organisme emissor
:   Ajuntament de Peníscola

Tipus de document
:   Convocatòria

Descriptors 

:   * Peníscola
    * administració local
    * concurs administratiu

Informació pública de la convocatòria per a la provisió en propietat de sis places d'agent de la policia local. [1999/Q10402]
  
Acord de la Comissió de Govern de 21 d'octubre de 1999, de l'Ajuntament de Peñíscola, que fa referència a la convocatòria per a la provisió en propietat de tres places d'agents de la policia local per torn lliure mitjançant oposició i tres places del torn de mobilitat mitjançant concurs, incloses en l'escala d'administració especial; subescala: serveis especials; classe: policia local.
  
En el Butlletí Oficial de la Província de Castelló, número 136, de 9 de novembre de 1999 (correcció d'errades en el Butlletí Oficial de la Província de Castelló número 139, de 16 de novembre), apareixen publicades les bases i la convocatòria per a la provisió de les places expressades.
  
El termini de presentació d'instàncies serà de 20 dies naturals, comptadors des de l'endemà de la publicació d'aquest extracte en el Diari Oficial de la Generalitat Valenciana.
  
Els anuncis successius relacionats amb aquesta convocatòria es publicaran únicament en el Butlletí Oficial de la Província de Castelló i al tauler d'anuncis de l'ajuntament.